04/01/2021 | Administración LocalMunicipal
Trazo
Aprobación definitiva da modificación das ordenanzas fiscais reguladoras do imposto sobre bens inmobles, do imposto sobre construcións, instalacións e obras, do imposto sobre actividades económicas e da taxa de apertura de establecemento

O Pleno do Concello, na sesión extraordinaria celebrada o 2 de outubro 2020, aprobou provisionalmente a modificación das Ordenanzas fiscais reguladoras do Imposto sobre bens Inmobles (IBI), do Imposto sobre construcións, instalacións e obras (ICIO), do Imposto sobre Actividades Económicas e da taxa de apertura de establecementos Durante o período de exposición ao público non se formularon reclamacións, elevándose a definitivos os acordos pro­visionais adoptados relativos ás modificacións das Ordenanzas fiscais reguladoras do Imposto sobre bens Inmobles (IBI), do Imposto sobre construcións, instalacións e obras (ICIO), do Imposto sobre Actividades Económicas e e da taxa de apertura de establecementos de conformidade co establecido no artigo 17.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, polo que entrará en vigor a partir do día seguinte á publicación do anuncio da súa aprobación definitiva no Boletín Oficial da Provincial e permanecerá vixente ata a súa modificación ou derrogación expresa. De conformidade co artigo 19 do Real Decreto Lexislativo 2/2004, do 5 de marzo, contra ditos acordos poderase inter­poñer recurso contencioso-administrativo, no prazo de dous meses, contados dende o día seguinte ao da publicación des­tes acordos no Boletín Oficial da Provincia, sen prexuízo de calquera outro recurso que os interesados estimen procedente. O texto íntegro das Ordenanzas Fiscais modificadas son os seguintes que se transcriben a continuación: IBI: Bonificacións: Ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unicamente para aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións, sempre e cando implique creación de emprego, establecéndose os seguintes tramos: i. Ata 95% pola creación de máis de 20 postos de traballo. ii. Cando menos o 75% pola creación de entre 11 e 20 postos de traballo. iii. Cando menos o 50% pola creación de ata 10 postos de traballo. IAE: Bonificacións: Ata o 95% da cota correspondente para os suxeitos pasivos que tributen por cota municipal e que desenvolven actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 e) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unicamente para aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións, sempre e cando implique creación de emprego, establecéndose os seguintes tramos: iv. Ata 95% pola creación de máis de 20 postos de traballo. v. Cando menos o 75% pola creación de entre 11 e 20 postos de traballo. vi. Cando menos o 50% pola creación de ata 10 postos de traballo. ICIO: Bonificacións: Ata o 95% da cota correspondente para os suxeitos pasivos que tributen por cota municipal e que desenvolven construcións, instalacións e obras que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 103.2 a) do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unicamente para aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións, sempre e cando implique creación de emprego, establecéndose os seguintes tramos: vii. Ata 95% pola creación de máis de 20 postos de traballo. viii. Cando menos o 75% pola creación de entre 11 e 20 postos de traballo. ix. Cando menos o 50% pola creación de ata 10 postos de traballo. Apertura de establecementos: a non suxeición a esta taxa dos autónomos e empresas que soliciten licenza de apertura ou verificación a posteriori de comunicación previa para levar a cabo a súa implantación no termo municipal, así como para a ampliación dun establecemento empresarial xa existente sempre que conleve a creación de novos postos de traballo, cando o seu código CNAE corresponda a algunha actividade económica das incluídas no eido da industria 4.0 ou da Ris3. Trazo, a 28 de decembro de 2020. A Alcaldesa, Josefina Suárez López